Klokken 02.16 natten til onsdag kørte en 76-årig mand galt på Plastvænget i Hadsund. - I et 90-graders sving fortsætter manden ligeud og kører så direkte ind i en lastbiltrailer, siger vagtchef ved Nordjyllands Politi Mogens Hougesen. Både bil og trailer fik store skader, men den 76-årige slap med mindre skader. - Han slap heldigt, men skulle alligevel en tur omkring skadestuen, siger vagtchefen.

Referat:
En 76-årig mand kørte natten til onsdag ind i lastbiltrailer.